RCL แรลลี่ 4 วัน 7% ลุ้นกำไร Q1 แกร่ง รับค่าระวางเรือหนุน ยีลด์สูง 6%
RCL แรลลี่ 4 วัน พุ่ง 7% ลุ้นกำไร Q1 แกร่ง รับค่าระวางเรือหนุน ยีลด์สูง 6% โบรกชี้หุ้น “แลกการ์ด” อีกทั้งฝั่งอุปทานมาจากจำนวนเรือเทกองจะเพิ่มขึ้นไม่มากในปีนี้ 
RCL แรลลี่ 4 วัน พุ่ง 7% ลุ้นกำไร Q1 แกร่ง ยีลด์สูง 6% โบรกชี้หุ้น “แลกการ์ด” รับค่าระวางเรือพุ่ง อีกทั้งฝั่งอุปทานมาจากจำนวนเรือเทกองจะเพิ่มขึ้นไม่มากในปีนี้
14 มี.ค. 2565

ผู้สื่อข่าวรายงานว่าวันนี้ (14 มี.ค. 2565) ราคาหุ้น บริษัท อาร์ ซี แอล จำกัด (มหาชน) หรือ RCL ณ เวลา 10:56 น. อยู่ที่ระดับ 51.25 บาท เพิ่มขึ้น 1.25 บาท หรือ 2.50% โดยทำจุดสูงสุดที่ 51.50 บาท และทำจุดต่ำสุดที่ 50.50 บาท ด้วยมูลค่าการซื้อขาย 265.43 ล้านบาท

ทั้งนี้ราคาหุ้น RCL ปรับตัวขึ้นมาต่อเนื่อง 4 วันติดนับตั้งแต่ราคาหุ้นปิดที่ระดับ 48 บาท เมื่อวันที่ 8 มี.ค. 2565 คิดเป็นการปรับตัวเพิ่มขึ้น 3.25 บาท หรือคิดเป็น 6.77% 
บริษัทหลักทรัพย์ เอเอสแอล จำกัด ระบุในบทวิเคราะห์ (14 มี.ค.2565) ว่า RCL ได้ รับ Sentiment เชิงบวกจาก BDI ทีปรับตัวขึ้นเหนือ EMA 200 วันได้ที่ระดับ 2,704 จุด สูงสุดในรอบ 3 เดือน หนุนกลุ่มเดินเรือปรับตัวขึ้น แต่ RCL ยัง Laggard กลุ่มอยู่พอสมควร ประกอบกับสถานการณ์ความตึงเครียดระหว่างรัสเซีย-ยูเครน ทำให้ประเทศผู้นำเข้าต้องหาสินค้าทดแทนจากแหล่งอื่น ขณะที่ปัจจัยบวกทางฝั่งอุปทานมาจากจำนวนเรือเทกองจะเพิ่มขึ้นไม่มากในปี 2565
นอกจากนี้ยังได้ประกาศจ่ายปันผล 3 บาท/หุ้น คิดเป็น Dividend yield ที่ 6% ขึ้น XD 23 มี.ค. สูงที่สุดในกลุ่มเดินเรือ ส่วนแนวโน้มไตรมาส 1/2565 คาดว่าจะขยายตัวจากงวดเดียวกันของปีก่อน ตาม BDI ที่ปรับตัวขึ้น รวมถึงปัญหาคอขวดของท่าเรือยังคงมีอยู่ ในขณะที่ยังมี Demand การขนส่งตู้ทางเรือเป็นจำนวนมาก ขณะที่ผู้บริหาร RCL ตั้งเป้าปริมาณขนส่งเติบโตไม่ต่ำกว่า 10% พร้อมกับได้ซื้อเรือต่อใหม่ขนาด 7000 TEU จำนวน 2 ลำ ในช่วงเดือนก.พ. ทำให้มีกองเรือปัจจุบันที่ 50 ลำ